ҚАЙРАТ ТҰРМАҒАМБЕТОВ – БИЗНЕСТІ ДАМЫТУ ЖӨНІНДЕГІ БАСҚАРУШЫ ДИРЕКТОР, ҚАЗАҚСТАННЫҢ KASE ҚОР БИРЖАСЫ БАСҚАРМАСЫНЫҢ МҮШЕСІ
ЖЕКЕ КАПИТАЛ ЖӘНЕ ИНВЕСТИЦИЯЛАР
«Егер сіз қанша тауып, сонша жарататын болсаңыз, үнемі кедей болып қаласыз» деген мәтел бар.
Мысалы,біз ақшаны жинауды аса ұната бермейміз.100 доллар тапсақ,сол 100 долларды жаратып тастаймыз,бірақ 90 долларға да күн көріп, 10 долларды қалдырып қоюға болады ғой.
Егер біз 1000 доллар тапсақ, біз 900 долларға күн көріп, қалған 100 долларын қалдырып қоюымызға болушы еді.
Үнемі бірдемеден бастау керек, ол үшін бастапқы капитал болу керек.
Егер сізде болашақта жұмыс істейтін қандай да капитал болса, онда сіз өз болашағыңызды қамтамасыз етесіз,
алайда сіз қанша тауып, сонша жұмсасаңыз, оның біздің ағайындар сияқты үстіне қымбат көлікті несиеге алсаңыз, ол жақсы емес.
Мен банктің басшысы болғанда несие комитетінің басшылығында істедім (бұл комитет несиені беру, бермеу мәселесін шешеді).
Жеке тұлғалар үйлену тойын жасау үшін несие алуға келгенде, олар менің қарсы болатынымды білетін.
Кейбіреулері бұл қазақтың дәстүрі екенін, оны қолдау керектігін және несиеге жасай берсін деп айтатын.
Мұның бәрі менталитетке, біздің мүмкіндіктерімізге, ықыласымызға байланысты, алайда, менің ойымша,
көбіне өзімізге сенім артуымыз керек, ақша жинақтары кілемнің астында не басқа жерде босқа жатпауы керек.
Ақшаны депозитке салуға кеңес бермеймін, одан да оны екі есе, үш есе көбейтетін бағалы қағаздарға салу керек.
Бұл белгілі бір соманы жинаудың жақсы мүмкіндігі, мысалы шетелдегі зейнеткерлер солай істейді.
Өздеріңіз білетіндей, Германиядағы, Англиядағы зейнеткерлер зейнетке шыққан кезде дүние жүзін аралайды. Біз де соны қалаймыз.
Сондықтан өзіміздің әл-ауқатымыз, еліміздің әл-ауқаты өзімізге байланысты. Қазақстанның экономикасына қаржы сала отырып, сіз өзіңіздің, өз балаларыңыздың болашағына қаржы саласыз.
ҚАРЖЫ КЕҢЕСШІЛЕРІ ТАБЫСТЫҢ БЕЛГІЛІ БІР БӨЛІГІН ҚАЛДЫРЫП ҚОЮҒА КЕҢЕС БЕРЕДІ.МҰНДАЙ СОМА ОТБАСЫНЫҢ ӨМІР СҮРУ ДЕҢГЕЙІНЕ ӘСЕР ЕТПЕЙДІ.
ЕГЕР 10%-ДЫ БӨЛЕ АЛМАСАҢЫЗ, ТӨМЕНГІ МӨЛШЕРЛІ СОМАДАН БАСТАП ЖИНАҢЫЗ.БАСТЫСЫ – ЖЕКЕ КАПИТАЛДЫ ҚҰРУДЫ БАСТАП, ҚАРЖЫ САЛУҒА ҮЙРЕНУ.